stanford-oval/wikipedia huggingface dataset:
Felix Sandström
Ura > Maajoukkueura

Sandström pelasi alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa hän toimi Ruotsin selkeänä ykkösmaalivahtina ja Sandström valittiin koko turnauksen parhaaksi maalivahdiksi. Myös valmennus valitsi hänet joukkueensa turnauksen yhdeksi kolmesta parhaasta pelaajasta. Sandström valittiin myös Tanskaa vastaan pelatun avausottelun päätteeksi Ruotsin ottelun parhaaksi pelaajaksi.
Sandström edusti Ruotsia myös alle 18-vuotiaiden MM-kilpailuissa vuosina 2014 ja 2015. Valmennus valitsi hänet jälkimmäisessä turnauksessa joukkueensa yhdeksi kolmesta parhaasta pelaajasta. Ensimmäisessä turnauksessa Sandström toimi Ruotsin kolmosmaalivahtina, eikä hän mahtunut kertaakaan joukkueen kokoonpanoon. Sandström pelasi myös alle 18-vuotiaiden Ivan Hlinkan muistoturnauksessa vuonna 2014 sekä World U-17 Hockey Challengessa vuosina 2013 ja 2014, joista ensimmäinen turnaus päättyi kultaan.
Muuta

Sandströmin kaksoisveli Simon pelaa puolustajana Timrå IK:n J20-junioreissa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | U18 | 4 | 1 | 3 | 236 | 13 | 0 | 3.31 | 90,9 |
| 2016 | JMM | 3 | 1 | 1 | 124 | 8 | 1 | 3.88 | 79,5 |
| 2017 | JMM | 6 | 4 | 2 | 360 | 13 | 0 | 2.17 | 91,5 |
Flavia de Luce

| Flavia de Luce |
| --- | --- |
Luoja(t):  Alan Bradley
Ensi- esiintyminen:  Piiraan maku makea
Henkilötiedot
Koko nimi:  Flavia Sabina de Luce
Sukupuoli:  tyttö
Ikä:  11
Kotipaikka:  Bishop's Lacey
Asuinpaikka:  Buckshaw'n kartano
Suhteet
Vanhemmat:  Harriet ja Colonel Haviland de Luce
Sisarukset:  Ophelia   Daphne
Tädit ja sedät:  Felicity-täti Tar-eno (kuollut)
Infobox OKNimi-testi OK: 
Flavia de Luce on kanadalaisen Alan Bradleyn kirjoittaman salapoliisisarjan päähenkilö. Hahmo esiintyi ensimmäisen kerran teoksessa Piiraan maku makea.
Flavian tarina alkaa vuodesta 1950, jolloin hän on 11-vuotias. Hän asuu isänsä ja siskojensa kanssa Buckshaw’n kartanossa englantilaisessa pikkukylässä nimeltä Bishop’s Lacey. Hän on hyvin taitava harrastelijakemisti, jota kiinnostavat erityisesti myrkyt. Kartanossa on edesmenneen Tarquin-enon laboratorio, jossa Flavia tekee kokeitaan. Ensimmäisen kerran hän ratkaisee murhan, kun kartanon pihamaalta löytyy ruumis.
Perhe ja koti

Perheen äiti Harriet on kuollut kiipeilyonnettomuudessa Flavian ollessa vuoden vanha. Flavialla on kaksi isosiskoa, Ophelia (17) ja Daphne (13). Ophelia on kiinnostunut lähinnä ulkonäöstään, ja Daphne puolestaan uppoutuu kirjoihin. Ophelia on tytöistä ainoa, jolla on omia muistoja äidistä, minkä vuoksi Flavia on hänelle kateellinen. Siskot kiusaavat usein Flaviaa. Tyttöjen isä on intohimoinen filatelisti, joka viettää suurimman osan ajasta postimerkkiensä parissa.
Kartanossa asuu perheen lisäksi Arthur Dogger. Hän on pelastanut kartanon isännän hengen sodassa. Dogger on palkattu alun perin kamaripalvelijaksi, mutta hän on siirtynyt pääasiassa puutarhuriksi. Hän on ollut toisen maailmansodan aikana japanilaisten sotavankina ja kärsii posttraumaattisesta stressistä, mikä aiheuttaa toisinaan poissaolokohtauksia ja muistikatkoksia.
Doggerin lisäksi kartanossa työskentelee rouva Mullet kodinhoitajana ja kokkina. Rouva Mulletin laittamat jälkiruoat ovat tosin sellaisia, että ne on parempi jättää syömättä. Rouvalle jääkin usein runsain määrin tähteitä miehelleen kotiin vietäväksi.
Francesca (maalaus)

| Francesca |
| --- | --- |

Nimi:  Francesca
Tekijä:  Väinö Blomstedt
Valmistumisvuosi:  1897
Teostyyppi:  Maalaus
Materiaali:  Tempera ja kangas (maalauspohja)
Korkeus:  51  cm
Leveys:  38  cm
Kokoelma:  Kansallisgalleria
Sijainti:  Ateneum
Francesca on taiteilija Väinö Blomstedtin temperamaalaus kankaalle, 51×38 cm, vuodelta 1897. Ateneumin taidemuseo tallensi sen kokoelmiinsa vuonna 1927.
Väinö Blomstedtin Francesca muistuttaa joiltain osin Italian vanhojen kirkkojen freskoja. Tätä vaikutelmaa luovat sen madonnamainen Francesca, läpikuultavat väripinnat sekä maalauksen pysähtynyt, hieman taianomainen tunnelma. Maalaus vie katsojan toiseen maailmaan, se on unen ja unohduksen valtakunta. Väripinnan alla on kuin vaaleanruskea kangas, joka luo yleisvärisävyn maalaukselle.
Blomstedtin Francescan lähtökohta on Danten Jumalaisen näytelmän kohtaus, jossa runoilija tapaa Helvetissä ikuiseen kaipaukseen tuomitut langenneet rakastavaiset, Francesca di Riminin ja Paolon. Unikon tuoksu, muistot, unet ja näyt luovat yhdessä näkymättömän, katsojan pysähdyttävän todellisuuden.
Väinö Blomstedt opiskeli 1890-luvun puolivälissä Pariisissa Paul Gauguinin ateljeessa. Tämä oli tärkeä ajanjakso hänen siirtyessään sen jälkeen yhä enemmän symbolismiin, sen aiheisiin ja ilmaisuun.
Aiheesta muualla

Teos Suomen Kansallisgallerian sivuilla: Kokoelmat: Francesca. [vanhentunut linkki]
Forogj, világ!

| Forogj, világ!> Kappaleen tiedot |
| --- | --- |
Esittäjä(t):  Nox
Säveltäjä(t):  Szabolcs Harmath
Sanoittaja(t):  Attila Valla
Euroviisutiedot
Vuosi:  2005
Maa:  Unkari
Kieli:  unkari
Sijoitus:  12.
Pisteet:  97
Sijoitus semifinaalissa:  5.
Pisteet semifinaalissa:  167
Forogj, világ! (suom. Pyöri, maailma!) on Noxin esittämä kappale, joka edusti Unkaria vuoden 2005 Eurovision laulukilpailussa Ukrainan Kiovassa.
Kappale kilpaili Euroviisujen semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 24. maan joukosta 12. sijalle.
Frankfurter Ringin metroasema

| Frankfurter Ring |
| --- | --- |
 Münchenin metro 
Perustiedot
Lyhenne:  FF
Metrolinjat:  U2
Paikkakunta:  München
Avattu:  20. marraskuuta 1993
Rakenne
Laitureita:  1
Laituriraiteita:  2
Liukuportaita:  kyllä
Hissejä:  kyllä
Frankfurter Ring on U2 -linjan asema Münchenin metrossa, joka avattiin 20. marraskuuta 1993. Se sijaitsee samannimisen Frankfurter Ring -kadun vieressä.
Johannes Khrysostomos

| Pyhä Johannes Khrysostomos Ἰωάννης ὁ Χρυσόστομος |
| --- | --- |
 Johannes Krysostomos, mosaiikki Hagia Sofiasta 1000-luvulta
Henkilötiedot
Muut nimet:  Johannes Antiokialainen, Kultasuu, Suurin kreikkalaisista isistä
Syntynyt: n. 347 Antiokia, Vähä-Aasia
Kuollut: 14. syyskuuta 407 (60 vuotta) Comana Pontica
Kansalaisuus:  roomalainen
Arvonimi: Kirkonopettaja
Vanhemmat:  Secundus (isä) Anthusa (äiti)
Pyhä Johannes Khrysostomos (Ἰωάννης ὁ Χρυσόστομος, n. 347 Antiokia, Vähä-Aasia – 14. syyskuuta 407 Comana Pontica) oli munkki, saarnaaja ja pappi, josta tuli lopulta arkkipiispa ja Konstantinopolin patriarkka. Häntä on kutsuttu suurimmaksi kreikkalaisista kirkkoisistä ja saarnojensa takia kultasuuksi (m.kreik. Χρυσόστομος). Johannes Khrysostomosta kuvataan ampiaisilla, kyyhkysellä ja kynällä, ja hän on seuraavien aiheiden suojeluspyhimys: epileptikot, puhujat, luennoitsijat, Italian Asola, Konstantinopoli ja Turkin Istanbul. Khrysostomos julistettiin kirkonopettajaksi vuonna 451. Hänen reliikkejään säilytetään nykyisin Istanbulin Pyhän Gregorioksen patriarkaalisessa katedraalissa.
Elämä > Lapsuus ja nuoruus sekä erämaavuodet

Johannes syntyi noin vuonna 347 Antiokiassa Secundus-nimiselle roomalaiselle upseeri-isälle sekä tämän Anthusa-nimiselle vaimolle. Johanneksen isä kuoli varhain, ja Anthusa jäi vain 20-vuotiaana Johanneksen ja tämän vanhemman siskon yksinhuoltajaksi. Anthusa ei mennyt uusiin naimisiin, vaan onnistui järjestämään lapsilleen korkeatasoisen koulutuksen. Johanneksesta odotettiin lakimiestä, ja hän opiskeli puhetaitoa kuuluisan pakanareettori Libanioksen opissa. Libanios arvosti tätä, ja totesi: ”Jos kristityt eivät olisi varastaneet häntä meiltä”. Johannes aloitti lakimiehen uran ja kävi myös innokkaasti teatterissa.[lähde? ]
Noin 20 vuoden ikäisenä Johannes alkoi kiinnostua enemmän kristinuskosta, mihin vaikutti erityisesti Meletios Antiokialaisen kohtaaminen. Johannes otti kasteen parin vuoden katekumeenikauden jälkeen, ja Meletios vihki hänet lukijaksi vuonna 371. Johannes meni äitinsä vastustuksesta huolimatta Antiokian lähellä toimineeseen asketerioniin, raamattukoulun kaltaiseen luostariyhteisöön. Tätä asketerionia johti Diodoros Tarsolainen, jota voidaan pitää antiokialaisen raamatuntulkintakoulukunnan isänä. Tällä oli suuri vaikutus Johannekseen sekä hänen kilvoittelijatovereihinsa, Maksimos Seleukialaiseen ja Teodoros Mopsuestialaiseen.
Johannes opiskeli tiiviisti Raamattua, teki käsitöitä ja harjoitti rukoussääntöä. Kun Anthusa-äiti oli kuollut, Johannes siirtyi Antiokian eteläpuolisiin erakkoyhteisöihin, mistä hän neljän vuoden jälkeen siirtyi kilvoittelemaan täysin erakkona. Johannes kirjoitti myös tänä aikana joitakin teoksia, kuten Luostarielämän vastustajia vastaan. Paasto, valvominen ja erämaan kylmät yöt kuitenkin vahingoittivat hänen terveyttään niin, että hän joutui vetäytymään erakkoelämästä ja palaamaan maailmaan toimien lukijana kirkossa.
Elämä > Diakonina ja pappina

Vuonna 381 arkkipiispa Meletios vihki 33-vuotiaan lukija Johanneksen diakoniksi, ja hän palveli Antiokiassa viisi vuotta jumalanpalveluksissa ja köyhien ja sairaiden palvelemisessa. Johannesta ahdisti, miten 3 000 köyhän elämä riippui kirkon avusta, kun rikkaat eivät piitanneet näistä ollenkaan. Johanneksen teos Pappeudesta sijoittuu tähän ajanjaksoon.
Meletioksen seuraaja Flavianos vihki Johanneksen papiksi vuonna 386. Vanha ja heikko Flavianos antoi Johanneksen tehtäväksi saarnata. Johannes saarnasi joka sunnuntai liturgiassa sekä usein lauantai-illan vigiliassa ja Suuren paaston aikaan joka päivä. Johannes sai tänä aikana lisänimen Kultasuu. Johannesta on pidetty koko kirkon kaikkien aikojen parhaana julistajana. 21 homilian saarnakokoelma Patsaista sijoittuu tähän kauteen kuten suurin osa hänen Raamattua käsittelevistä teoksista.
Elämä > Konstantinopolin arkkipiispana

Kun Konstantinopolin arkkipiispa Nektarios kuoli vuonna 379, hänen seuraajastaan syntyi Konstantinopolissa valtataistelu. Tästä syystä keisari Arcadius päätti neuvonantajansa, eunukki Eutropioksen ohjeesta kutsua Konstantinopolin arkkipiispaksi Johanneksen, eikä ennakkosuosikkia, Aleksandrian vallanhimoista arkkipiispaa Teofilosta. Keisarin sotilaat toivat Johanneksen Konstantinopoliin, jossa arkkipiispa Teofilos vihki hänet useiden muiden piispojen kanssa Konstantinopolin arkkipiispaksi 26. helmikuuta 398.
Vastavihitty piispa kohtasi useita haasteita. Nektarioksen aikana Konstantinopolin kirkossa esiintyi välinpitämättömyyttä, ja yläluokan yltäkylläistä elämää pidettiin tavoiteltavana. Johannes puhui myös Konstantinopolin areiolaisia vastaan. Myös papiston seassa oli rappiota. Ensi töikseen Johannes lopetti yläluokalle tarkoitettujen piispallisten kutsujen järjestämisen eikä suostunut osallistumaan vastaaviin tilaisuuksiin. Johannes möi edeltäjilleen kerääntyneet juhlapuvut ja taide-esineet ja rakennutti säästyneillä varoilla köyhille tarkoitetun sairaalan jo ensimmäisenä piispavuotenaan, vaatien saarnoissaan myös maallikkojen antavan almuja köyhille. Johannes erotti kirkon sääntöjä rikkoneita papiston jäseniä ja vihki uusia, kuten esimerkiksi Cassianus Roomalaisen diakoniksi. Krysostomoksen aikana kiellettiin areiolaisten ristisaatot ja jumalanpalvelukset kaupungissa. Näistä useat olivat gootteja, ja Johannes vastuuta tuntien saarnasi heille gootin kielen tulkin välityksellä. Johannes lähetti myös lähetyssaarnaajia Tonavan alueelle goottien ja skyyttien luo, kuten myös Beirutin eteläpuolisille alueille, missä Baalin ja Atargatiksen palvojia kääntyi kristinuskoon.
Elämä > Karkotus ja kuolema

Keisari erotti hänet virasta useita kertoja. Hänet karkotettiin vuonna 404 valtakunnan itäosiin Cucusukseen (nykyinen Göksun Turkissa) ja määrättiin vuonna 407 siirtymään Pitsundaan Mustanmeren rannalle, jonne matkalla hän kuoli.
Kirjallinen tuotanto

Johanneksen kirjallinen tuotanto oli erittäin laaja. Häneltä on säilynyt opetuspuheita useista Raamatun kirjoista, oraatioita, kirjeitä, teos pappeudesta, katekeesejä sekä useita muita teoksia. Patrologia Graecan niteisiin 47–64 on koottu Johanneksen säilyneet teokset.
Hän laati 17 tutkielmaa, yli 700 saarnaa, Matteuksen ja Paavalin kommentaareja sekä 241 kirjettä.
Muisto

Hänet tunnetaan muun muassa hänen nimeään kantavasta ortodoksisen kirkon liturgiasta, jälkeen jääneistä useista saarnoistaan ja kirjeistään.
Muun muassa W. A. Mozart on nimetty Johannes Khrysostomoksen mukaan (koko nimi Joannes Chrysostomos Wolfgangus Theophilus Mozart).
Pyhää Khrysostomosta lainataan pyhän Tuomas Akvinolaisen laatimassa Raamatun kommentaarissa Catena Aurea.
Pyhimystä on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus. Ecclésiam tuam, quǽsumus, Dómine, grátia coeléstis amplíficet: quam beáti Ioánnis Chrysóstomi Confessóris tui atque Pontíficis illustráre voluísti gloriósis méritis et doctrínis. Per Dominum nostrum Iesum Christum, Filium tuum: qui tecum vivit et regnat in unitate Spiritus Sancti Deus, per omnia saecula saeculorum. R. Amen.»
Pyhä Khrysostomos tunnetaan latinankielisestä rukouksesta ”Oratio Sancti Ioannis Chrysostomi” ja hänet mainitaan Kaikkien pyhien litaniassa.
Khrysostomoksen muistopäivää vietetään 13. syyskuuta, 14. syyskuuta, 13. marraskuuta, 27. tammikuuta ja 30. tammikuuta.
Pyhäköt

Pyhällä Johannes Khrysostomoksella on seuraavia pyhäkköjä maailmalla:
Church of St. John Chrysostom, Andros, Bahamas
Church of St. John Chrysostom, New Boston, Indiana, USA
Church of St. John Chrysostom, Houston, Texas, USA
Church of St. John Chrysostom, Atlanta, Georgia, USA
Church of St. John Chrysostom, West Roxbury, Massachusetts, USA
Church of St. John Chrysostom, Newmarket, Ontario, Kanada
Suomennetut teokset

Johannes Krysostomos: Kuusi kirjaa pappeudesta.  Suomentanut sisar Kristoduli (Helena Lampi). Joensuu:  Ortodoksisen kirjallisuuden julkaisuneuvosto, 1981.  ISBN 951-9071-52-0.
Johannes Krysostomos: Opetuspuheita Johanneksen evankeliumista I.  Suomentanut Serafim Seppälä. Jyväskylä:  Valamon luostari, 2001.  ISBN 951-9468-88-9.
Johannes Krysostomos: Opetuspuheita Johanneksen evankeliumista II.  Suomentanut Serafim Seppälä. Jyväskylä:  Valamon luostari, 2003.  ISBN 951-9468-97-8.
Johannes Krysostomos: Puhe siitä, kun Eutropios kirkon ulkopuolelle mentyään vangittiin sekä puutarhasta ja kirjoituksista, ja asioista “kuningatar seisoo oikealla puolellasi".  (Teoksessa Erga 2005: Joensuun yliopiston ortodoksisen teologian vuosikirja, Orthodox theology year book in the University of Joensuu, toimittaja, editor: Pekka Metso)  Suomentanut Johannes Seppälä. Joensuu:  Joensuun yliopisto, 2005.  ISBN 952-458-756-4.
Johannes Krysostomos kohtaa keisarinna Eudoksian. Jean-Paul Laurensin antiklerikalistinen maalaus vuodelta 1893.
Falko Götz

| 0 | 1 | 2 |
| --- | --- | --- |

Henkilötiedot
Koko nimi: Falko Götz
Syntymäaika: 26. maaliskuuta 1962 (ikä 62)
Syntymäpaikka: Rodewisch, DDR
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|    -1983 1983–1988 1988–1992 1992–1994 1994–1995 1996–1997 |  FC Worwärts Frankfurt  BFC Dynamo  Bayer 04 Leverkusen  1. FC Köln  Galatasaray SK  1. FC Saarbrücken  Hertha BSC |     115 (26) 127 (20)   30 (5) 16 (0) |
Valmennusura
1997–2000 2002 2003–2004 2004–2007 2009 2011 2013–2014 2015–2016 2016:  Hertha BSC Reservit  Hertha BSC  TSV 1860 München  Hertha BSC  Holstein Kiel  Vietnamin maajoukkue  Erzgebirge Aue  1. FC Saarbrücken  FSV Frankfurt
 Seurajoukkueuran tilastot kattavat vain kansalliset sarjat.
Falko Götz (s. 26. maaliskuuta 1962) on saksalainen jalkapallovalmentaja ja entinen pelaaja.
Ura pelaajana

Götz aloitti peliuransa itäberliiniläisessä FC Vorwärtsissä, josta siirtyi BFC Dynamoon pelaten siellä vuoteen 1983 saakka. Hän jatkoi uraansa Bayer 04 Leverkusenissa, jonka riveissä juhli UEFA Cupin voittoa 1988. Hän siirtyi samaisen kauden päätteeksi 1. FC Kölniin, jonka paidassa oli lähellä Saksan mestaruutta kahteen otteeseen, mutta joukkue jäi toiseksi sekä kausilla 1988–89 että 1989–90.
Götz jätti Saksan kentät 1992 ja jatkoi uraansa Turkissa Galatasarayn riveissä. Götzin edustama Galatasaray juhli Turkin mestaruutta kahdesti peräkkäin ennen Götzin paluuta Saksaan. Hän pelasi 1. FC Saarbrückenin riveissä kauden 1994–95 ja siirtyi sitten Hertha BSC Berliniin. Götz lopetti peliuransa 1997 kun Hertha nousi 1. Bundesliigaan.
Meriitit pelaajana
UEFA Cupin voitto: 1988
Turkin mestaruus: 1993, 1994
Turkin Cupin voitto: 1993
Ura valmentajana

Götz jäi peliuransa jälkeen Hertha BSC Berlinin organisaatioon valmentaen vuosina 1997–2000 seuran amatööri- ja nuorisojoukkueita. Kaudella 2001–02 Götz toimi ykkösjoukkueen päävalmentajana helmikuusta kesäkuuhun Jürgen Röberin lähdön myötä. Maaliskuussa 2003 hänestä tuli TSV 1860 Münchenin päävalmentaja. Hän toimi tehtävässä vuoden verran. Heinäkuussa 2004 Götz palasi Hertha BSC Berlinin päävalmentajaksi. Hänen johdollaan seura sijoittui parhaimmillaan 1. Bundesliigassa neljänneksi kausina 2001–02 ja 2004–05.
Huhtikuussa 2007 Hertha antoi potkut Götzille ja hänen apuvalmentajansa Karsten Heine nostettiin seuran päävalmentajaksi kauden loppuun. Sittemmin Götzia on povattu turkkilaisseura Galatasarayn päävalmentajaksi.
Joulukuussa 2008 saksalainen Kicker kertoi verkkosivuillaan, että Götz palaa takaisin valmennustehtäviin aloittaen tammikuussa Regionalligassa pelaavan Holstein Kielin päävalmentajana.  Pesti Kielissä ei kuitenkaan ollut pitkäaikainen ja menestyksekäs, sillä Götz sai potkut tehtävistään syyskuussa 2009.
Kesäkuussa 2011 Götz palasi valmennustehtäviin Vietnamin maajoukkueen uutena päävalmentajana. Götzin vastuulle tulivat A- ja U23-maajoukkueiden valmennus.  Tulokset U23-joukkueen kanssa eivät tyydyttäneet maan jalkapalloliiton johtoa ja Götz sai potkut jo joulukuun lopulla 2011.
Huhtikuun lopussa 2013 Götz allekirjoitti kaksivuotisen sopimuksen 2. Bundesliigassa pelaavan Erzgebirge Auen kanssa.  Götzin johdolla Aue sijoittui kaudella 2013/14 sarjassa sijalle 14. Toinen kausi alkoi heikosti ja neljän tappion myötä putoamisviivan alapuolelle pudonnut Aue erotti Götzin syyskuun alussa 2014.
Heinäkuussa 2015 Götz palasi valmennustehtäviin Regionalligaseura 1. FC Saarbrückenin päävalmentajaksi.  Götzin johdolla Saarbrücken pelasi kohtuullisesti Regionalligan keskikastissa, mutta silti seurajohto erotti hänet maaliskuussa 2016.
Huhtikuussa 2016 Götzistä tuli 2. Bundesliigassa pelaavan FSV Frankfurtin päävalmentaja. Götzin tavoitteena oli pelastaa FSV putoamiselta, mutta viimeisen kierroksen voitokkaasta ottelusta huolimatta seuran kohtalona oli pudota 3. Ligaan. Kauden jälkeen Götz jätti tehtävänsä ja hänet korvasi Roland Vrabec.
Ferdinand Domela Nieuwenhuis

Ferdinand Domela-Nieuwenhuis
Ferdinand Domela Nieuwenhuis (31. joulukuuta 1846 Amsterdam, Alankomaat – 18. marraskuuta 1919 Hilversum, Alankomaat) oli alankomaalainen sosialisti ja anarkisti. Hän aloitti uransa luterilaisena pappina 1871, mutta tultuaan sosialistiksi luopui papintoimesta 1879. Hänen mukaansatempaavalla johdollaan Alankomaiden työväenliike pääsi vauhtiin, ja 1888 hänet valittiin toiseen kamariin. Mutta 1891 Domela Nieuwenhuis oli aina kuulunut sosialistisen puolueen äärimäiseen vasemmistoon ja hylkäsi varsinaisen sosialismin ja sen "parlamentaarisen taktiikan" ja rupesi ajamaan vallankumouksellis-anarkistisia mielipiteitä. Tämä sai aluksi aikaan häiriöitä Hollannin työväenliikkeessä. Kun sosialistinen liike ja erityisesti reformistinen suunta jälleen vahvistui, Domela Nieuwenhuis joutui loistavista persoonallisista ominaisuuksistaan huolimatta syrjään.
Julkaisut

De geschiedenis van het socialisme, 1901
Aiheesta muualla

Kuvia tai muita tiedostoja aiheesta Ferdinand Domela Nieuwenhuis Wikimedia Commonsissa
Footprints

| Footprints Elonkorjuu |
| --- | --- | --- |

Studioalbumin tiedot
 Julkaistu: 2015
 Tuottaja(t): Jukka Syrenius
 Tyylilaji: rock
 Levy-yhtiö: Touch Records
Elonkorjuun muut julkaisut
| Scumbag 2004 | Footprints 2015 |   |
Footprints on Elonkorjuun albumi, joka julkaistiin 11. syyskuuta 2015.
Kappaleet

Who's Fooling Who – 4.10
One of These Mornings – 7.41
Moving On – 6.10
Life is a Bitch – 7.45
Just Go – 4.58
Footprints – 5.07
Wish You Could Stay – 8.17
Cloack and the Rubber – 9.00
Pretorian Discotheque – 10.20
Arvostelut

Soundi:
Forssan keskustaajama

| Forssan keskustaajama |
| --- | --- |
 Kartanonkatua Forssan keskustassa.
 fiForssan keskustaajama 
 60°48′54″N, 23°36′58″E 
Valtio:   Suomi
Maakunta:  Kanta-Häme
Seutukunta:  Forssan seutukunta
Kunta:  Forssa Jokioinen Tammela
Asutustyyppi:  taajama
Maantiede
Maa-ala:  37,14 km²
Väestö
Väkiluku:  21 236
Väestötiheys:  571,8 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2017 mukaiset. 
Forssan keskustaajama on taajama Kanta-Hämeessä. Se sijaitsee Forssan kaupungin sekä Jokioisten ja Tammelan kuntien alueella. Taajaman osat muodostavat kussakin kunnassa sen hallinnollisen keskuksen. Taajama sijaitsi aluksi vain Forssan alueella, mutta sittemmin se on kasvanut yhteen Jokioisten keskustaajaman ja Tammelan kirkonkylän kanssa. Vuoden 2017 lopussa taajaman maapinta-ala oli noin 37 neliökilometriä ja asukasluku noin 21 200.
Kunnat

| Kunnan nimi | Väkiluku taajaman alueella* | Osuus koko kunnan väkiluvusta* | Kunnan muut taajamat* |
| --- | --- | --- | --- |
| Forssa | 15 786 | 92,63 % |  |
| Jokioinen | 3 382 | 65,08 % | Vaulammi |
| Tammela | 2 604 | 42,89 % | Häiviä, Kaukjärvi |
Tiedot vuodelta 2016.[lähde? ]
GTK (täsmennyssivu)

GTK tarkoittaa seuraavia asioita:
GTK graafinen käyttöliittymäkirjasto.
Geologian tutkimuskeskus työ- ja elinkeinoministeriön alainen valtakunnallinen tutkimuskeskus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GTK”, voi hakea sivunnimihaulla, laajalla sivunnimihaulla tai tekstihaulla.
GTP

GTP voi tarkoittaa seuraavia:
Guanosiinitrifosfaatti
GTP Prime (GTP'), IP-pohjainen tietoliikenneprotokolla GSM- ja UMTS-verkoissa
GPRS Tunneling Protocol, IP-pohjainen tietoliikenneprotokolla
Sisu GTP, Sisu Auton valmistama miehistönkuljetusajoneuvo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GTP”, voi hakea sivunnimihaulla, laajalla sivunnimihaulla tai tekstihaulla.
Ezzedine Chakroun

| Henkilötiedot |
| --- | --- | --- |
Syntymäaika: 13. kesäkuuta 1948 (ikä 76)
Syntymäpaikka: Sfax, Tunisia
Pelipaikka: hyökkääjä
Seurat
| Vuodet | Seura | O (M) |
| 1966–1967 1967–1978 1978–1980 1981 |  CS Sfaxien  Sfax Railways Sports  ?  Sfax Railways Sports | 3 (1) 253 (113)  6 (2) |
Maajoukkue
| 1967–1974 |  Tunisia | 40 (19) |
 Seurajoukkueuran tilastot kattavat vain kansalliset sarjat.
Ezzedine Chakroun (s. 13. kesäkuuta 1948 Sfax, Tunisia) on tunisialainen jalkapalloilija, pelipaikaltaan hyökkääjä. Hän on Tunisian jalkapallomaajoukkueen kautta aikain neljänneksi paras maalintekijä.
Ura

Chakroun aloitti uransa kotikaupungissaan CS Sfaxienissa joukkueessa, josta hän siirtyi ensimmäisen kauden jälkeen toiseen paikalliseen seuraan Sfax Railways Sportsiin vuonna 1967. Siirto kannatti sillä Chakroun juhli ensimmäisellä kaudellaan Tunisian liigamestaruutta onnistuen maalinteossa 9 kertaa 22 ottelussa. Sittemmin Chakrounin maalimäärät vaihtelivat selkeästi, kuten kausina 1970–1971 ja 1971–1972, jollain hän teki molemmilla kausilla 4 maalia. Sittemmin Chakroun voitti maalikuninkuuden kaudella 1972–1973 tehtyään 26 ottelussa 23 maalia. Hän pelasi Tunisian pääsarjassa aina vuoteen 1978 asti, jonka jälkeen Chakroun siirtyi Saudi-Arabiaan muutamaksi vuodeksi. Palattuaan takaisin Tunisiaan maaliskuussa 1981 Sfax Railways Sportsin riveihin, hän loukkaantui 27. toukokuuta 1981 Club Africainin vastaan pelatussa ottelussa, joka myös päätti hänen uransa.